187 



idet alle de Dampe, der stige op fra Havet, ere posi- 

 tive; Electriciteten udbreder sig med Dampene i Luften 

 og føres af Vindene ind over Landet, hvor Electrosl^opet 

 påaviser dens Tilstedeværelse. 



Da der udvikles Electricitet ved enhver kemisk Pro- 

 ces, maa ogsaa Forbrændingen, Vegetationen og Aande- 

 drættet have Betydning for Luftelectriciteten, men For- 

 dampningen er dog den vigtigste Aarsag, og da den er 

 tilstrækkelig til at forklare de ovenfor anførte Resultater, 

 ville vi i det Følgende blot holde os til den. 



Der finder Fordampning Sted selv ved Temperaturer, 

 som ligge langt under Frysepunktet, og Luften maa der- 

 for altid være mere eller mindre electrisk; da endvidere 

 Dampen af salt Vand er positiv, maa Luften ogsaa altid 

 blive positiv ; dog kan Electroscopet en sjelden Gang 

 blive ladet med negativ Electricitet, og man har lagt 

 Mærke til, at dette kun skeer under Tordenveir, i Taage 

 eller Skylregn; det indtræffer kun nogle faa Gange i Løbet 

 af et heelt Aar; Forandringen foregaaer pludsehgt og varer 

 kun kort. Ved at undersøge Aarsagerne hertil vil man 

 finde, at det kun er de lavere Lag af Atmosphæren, som 

 blive negative. Skyerne dannes nemlig, som bekjendt, 

 ved Fortætning af Vanddampene; saalænge Dampene ikke 

 ere fortættede, ere de ligeligt udbredte i Luften, og Elec- 

 triciteten maa da ogsaa være jevnt fordeelt; men i samme 

 Øieblik som Dampene fortættes til Skyblærer, vil Luften 

 afgive sin Electricitet til disse, og den frembragte Sky 

 opfanger altsaa al den Electricitet, der var indeholdt i 

 det Rumfang Luft, som den indtager. Skyen kan nu 

 rigtignok ikke sammenlignes med en metallisk Leder, da 

 den ikke danner nogen sammenhængende Masse, men 

 bestaaer af enkelte Vandblærer, hvis Ledningsevne des- 



